**Albert Johansson** (s. 4. tammikuuta 2001 Karlstad, Ruotsi) on ruotsalainen jääkiekkopuolustaja, joka pelaa SHL-joukkue Färjestad BK:ssa lainalla NHL-seura Detroit Red Wingsista.

Ura
---

### Seuraura

Johansson on Färjestad BK:n kasvatti. Hän voitti kaudella 2016–2017 koko U16 SM:n läntisen divisioonan jäähypörssin 66 minuutillaan. Kaudella 2017–2018 Johansson oli J18 Elitissä Färjestadin tehokkain puolustaja tehtyään yli piste per peli -keskiarvolla 19 ottelussa tehot 9+14=23, joilla hän voitti koko sarjan läntisen divisioonan puolustajien piste-, maali- ja syöttöpörssin. West Nipissing Lynx varasi Johanssonin koko GMHL:n varaustilaisuuden seitsemäntenä pelaajana ja ensimmäisenä puolustajana kesällä 2018.

Kauden 2018–2019 Johansson pelasi suurimmaksi osaksi Färjestadin J20-junioreissa. Hän oli tehoilla 5+24=39 joukkueen paras syöttäjä ja tehokkain puolustaja sekä toiseksi paras pistemies Wilson Johanssonin jälkeen. Johansson jakoi koko J20 SuperElitin puolustajien pistepörssin kolmannen sijan Luleå HF:n Anton Anderssonin ja Skellefteå AIK:n Adam Wilsbyn kanssa. Hän debytoi kauden aikana myös Färjestadin SHL-joukkueessa, jossa Johansson sai tililleen kolme runkosarjaottelua ilman tehopisteitä. Hänelle kirjattiin niissä jääaikaa yhteensä kuitenkin vain viisi sekuntia, jotka Johanssonille merkittiin hänen debyytissään 1. marraskuuta 2018 Skellefteå AIK:ta vastaan. Hän vahvisti kauden aikana myös Färjestadin J18-junioreita, jossa Johansson voitti kauden päätteeksi J18 Allsvenskanin hopeaa. Huhtikuussa 2019 hän teki seuran kanssa vuoden mittaisen SHL-sopimuksen.

Detroit Red Wings varasi Johanssonin toisella kierroksella 60. pelaajana NHL:n varaustilaisuudessa 2019. Saman vuoden lokakuussa hän teki Färjestadin kanssa kaksivuotisen jatkosopimuksen kevääseen 2022 saakka. Johansson teki varsinaisella SHL:n tulokaskaudellaan 2019–2020 42 runkosarjaottelussa tehot 2+11=13. Hän teki SHL-uransa avausmaalin 28. tammikuuta 2020 vieraissa HV71:tä vastaan. Johansson pelasi myös viisi Mestarien liigan ottelua ilman tehopisteitä.

Kesäkuussa 2020 Johansson teki kolmivuotisen NHL-tulokassopimuksen Detroit Red Wingsin kanssa. Hän pelaa kauden 2020–2021 vielä lainalla Färjestadin SHL-joukkueessa.

### Maajoukkueura

Johansson pelasi alle 20-vuotiaiden MM-kilpailuissa vuonna 2021 sekä alle 18-vuotiaiden MM-kilpailuissa vuonna 2019, jolloin hän voitti maailmanmestaruuden. Johansson pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti hopeaa. Yhteensä Johansson on pelannut 12 nuorten ja 30 poikien maaottelua.

Muuta
-----

Johanssonin isoveljet Gabriel ja Oliver pelaavat myös jääkiekkoa. Heistä Gabriel pelaa hyökkääjänä Ruotsin kolmanneksi korkeimmalla sarjatasolla Hockeyettan-joukkue Kallinge-Ronneby IF:ssä ja Oliver hyökkääjänä Ruotsin neljänneksi korkeimmalla sarjatasolla HockeyTvåan-joukkue Arvika HC:ssä. Veljesten isä Roger Johansson pelasi omalla urallaan puolustajana yhteensä 166 NHL-ottelua Calgary Flamesissa ja Chicago Blackhawksissa sekä oli voittamassa olympiakultaa Lillehammerissa 1994.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Färjestad BK | SuperElit | 9 | 1 | 3 | 4 | 2 | – | – | – | – | – |
| 2018–2019 | Färjestad BK | SuperElit | 40 | 5 | 24 | 29 | 63 | 2 | 0 | 0 | 0 | 0 | U18 | 7 | 0 | 1 | 1 | 0 |
|  | Färjestad BK | SHL | 3 | 0 | 0 | 0 | 0 | – | – | – | – | – |
| 2019–2020 | Färjestad BK | SuperElit | 9 | 3 | 2 | 5 | 14 | – | – | – | – | – |
|  | Färjestad BK | SHL | 42 | 2 | 11 | 13 | 4 | – | – | – | – | – |
| 2020–2021 | Färjestad BK | SHL |  |  |  |  |  |  |  |  |  |  | JMM | 5 | 0 | 3 | 3 | 4 |
| 2 kautta | yhteensä | SHL | 45 | 2 | 11 | 13 | 4 | – | – | – | – | – |

Lähteet
-------

* Albert Johansson The Internet Hockey Databasessa (englanniksi)
* Albert Johansson Eurohockey-sivustolla (englanniksi)
* Albert Johansson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Albert Johansson *Elite Prospects*. Everysport Media Group AB.  (englanniksi)
2. ↑  Elite Prospects - Färjestad BK J18 *eliteprospects.com*. Everysport Media Group. Viitattu 27.1.2020. (englanniksi)
3. ↑  Elite Prospects - GMHL Draft 2018 *eliteprospects.com*. Everysport Media Group. Viitattu 27.1.2020. (englanniksi)
4. ↑  Elite Prospects - Färjestad BK J20 *eliteprospects.com*. Everysport Media Group. Viitattu 27.1.2020. (englanniksi)
5. ↑  Elite Prospects - SuperElit Stats 2018-2019 *eliteprospects.com*. Everysport Media Group. Viitattu 27.1.2020. (englanniksi)
6. ↑  Albert Johansson *SHL.se*. SHL AB. Viitattu 27.1.2020. (ruotsiksi)
7. ↑  Eriksson, Stefan: Lagbygget: Läget i truppen *farjestadbk.se*.  28.10.2019. Färjestads Bollklubb Fastighets AB. Viitattu 27.1.2020. (ruotsiksi)
8. ↑  Svaret på dagens rebus *farjestadbk.se*.  30.4.2019. Färjestads Bollklubb Fastighets AB. Viitattu 27.1.2020. (ruotsiksi)
9. ↑  Funqvist, Sixten: Målfest när HV71 förlängde Färjestads förlustrad *SHL.se*.  28.1.2020. SHL AB. Viitattu 27.1.2020. (ruotsiksi)
10. ↑  Kujawa, Kyle: Red Wings sign Albert Johansson to entry-level deal *nhl.com/redwings*.  6.6.2020. DETROIT:  Detroit Red Wings. Viitattu 8.6.2020. (englanniksi)
11. ↑  Tuomala, Toni: Heiveröiselle ruotsalaispakille NHL-sopimus – ei vielä ensi kaudeksi Pohjois-Amerikkaan *suomikiekko.com*.  6.6.2020. Nordic Sport Media. Viitattu 8.6.2020.
12. ↑  Gabriel Johansson *Elite Prospects*. Everysport Media Group AB.  (englanniksi)
13. ↑  Oliver Johansson *Elite Prospects*. Everysport Media Group AB.  (englanniksi)
14. ↑  Roger Johansson *Elite Prospects*. Everysport Media Group AB.  (englanniksi)